బ్యారీ జాన్

డాక్టర్ బ్యారీ జాన్ (జననం: 1944) భారతదేశానికి చెందిన ప్రముఖ రంగస్థల దర్శకుడు, నటుడు మరియు నటన గురువు. ఆయన శిక్షణ పొందిన విద్యార్థుల్లో షారుఖ్ ఖాన్, మనోజ్ బాజ్‌పాయ్, వ‌రుణ్ ధావన్, దుల్కర్ సల్మాన్, కునాల్ కపూర్, రానా దగ్గుబాటి, సమీర్ సోని, షైనీ అహుజా వంటి అనేక బాలీవుడ్ నటులు ఉన్నారు. అలాగే జాక్విలిన్ ఫెర్నాండెజ్, రిచా చడ్డా, దియా మీర్జా, ప్లబితా బోర్తాకూర్ వంటి నటీమణులు కూడా ఆయన వద్ద శిక్షణ పొందారు.The Times of India

అంతేకాకుండా హాలీవుడ్ నటి ఫ్రీడా పింటో కూడా ఆయన శిష్యురాలే.  
ఆయన 1969 నుండి భారతదేశంలో నివసిస్తున్నారు. ముంబైలో ఆయన స్థాపించిన నటనా సంస్థ పేరు ది బ్యారీ జాన్ యాక్టింగ్ స్టూడియో. ప్రస్తుతం ముంబై అంధేరీలోని ది ఫ్రీ బర్డ్స్ కలెక్టివ్ ద్వారా నటులకు శిక్షణ ఇస్తున్నారు.

2025 జనవరిలో భారత ప్రభుత్వం ఆయనను పద్మశ్రీ పురస్కారంతో సత్కరించింది.

అంతకుముందు, 1993లో రంగస్థల దర్శకత్వానికి గాను సంగీత నాటక అకాడమీ అవార్డు పొందారు. అలాగే సాహిత్య కళా పరిషత్ అవార్డును కూడా అందుకున్నారు.

 ప్రారంభ జీవితం  విద్య 
బ్యారీ జాన్ 1944లో ఇంగ్లాండ్‌లోని కోవెంట్రీలో జన్మించారు. ఆయన తండ్రి ఇంజనీర్ కాగా, రెండవ ప్రపంచ యుద్ధ సమయంలో నౌకాదళంలో పనిచేశారు. ఆయనకు క్రిస్టిన్ అనే చెల్లి ఉంది.

చిన్న వయసులోనే వార్తాపత్రికలు అమ్ముతూ జీవితం ప్రారంభించిన బ్యారీ జాన్, సాయంత్రాల్లో రంగస్థల నాటకాల్లో పాల్గొనేవారు. లండన్ వెళ్లిన తర్వాత నటన పాఠశాలలో ప్రవేశం దక్కకపోవడంతో లీడ్స్ విశ్వవిద్యాలయంలో చదివి రంగస్థల ఉపాధ్యాయుడిగా శిక్షణ పొందారు.

1970ల నుండి భారతదేశంలో స్థిరపడిన ఆయన, 2012లో భారత పౌరసత్వం స్వీకరించారు.

 వృత్తి జీవితం 
భారత సంస్కృతితో మమేకమై, ఉపనిషత్తులు కూడా అధ్యయనం చేసిన బ్యారీ జాన్, 1968లో పండిట్ రవి శంకర్ సంగీత కచేరీ తరువాత భారతదేశంలో ఉద్యోగానికి దరఖాస్తు చేసి, 22 ఏళ్ల వయసులో బెంగళూరు చేరుకున్నారు. అక్కడ ఇంగ్లీష్ ఉపాధ్యాయుడిగా పని చేస్తూ, నాటక రంగంలో చురుగ్గా పాల్గొన్నారు.

1970లో ఢిల్లీకి వచ్చి యాత్రిక్ రంగస్థల బృందంలో చేరారు. 1973లో సిద్ధార్థ్ బసు, రోషన్ సేత్, లిలెట్ దూబే, మీరా నాయర్, సురేఖ సిక్రి, పంకజ్ కపూర్ తదితరులతో కలిసి థియేటర్ యాక్షన్ గ్రూప్ (TAG) స్థాపించారు.

1977–1980 మధ్యకాలంలో నేషనల్ స్కూల్ ఆఫ్ డ్రామా అధ్యాపకుడిగా పనిచేశారు. 1989లో అక్కడే థియేటర్ ఇన్ ఎడ్యుకేషన్ కంపెనీ స్థాపక దర్శకుడిగా వ్యవహరించారు. 1997లో ఢిల్లీలో ఇమాగో యాక్టింగ్ స్కూల్ ప్రారంభించారు.

 సినిమాలు 
బ్యారీ జాన్ నటించిన ముఖ్యమైన చిత్రాలు:
 ది చెస్ ప్లేయర్స్ (1977)
 గాంధీ (1982)
 మాస్సీ సాహిబ్ (1985)
 తేరే బిన్ లాడెన్ (2010)
 చిట్టగాంగ్ (2012)

 అవార్డులు 
 1993 – సంగీత నాటక అకాడమీ అవార్డు (రంగస్థల దర్శకత్వం)
 2025 – పద్మశ్రీ (కళలు)

 మూలాలు 

 బాహ్య లింకులు 


Category:1944 జననాలు
Category:జీవించి ఉన్న వ్యక్తులు
Category:భారతీయ రంగస్థల దర్శకులు
Category:భారతీయ పురుష రంగస్థల నటులు
Category:భారతీయ సినిమా నటులు
Category:నటన గురువులు
Category:ఇంగ్లాండ్ నుండి భారతదేశానికి వలస వచ్చినవారు
Category:భారత పౌరసత్వం పొందినవారు
Category:నేషనల్ స్కూల్ ఆఫ్ డ్రామా అధ్యాపకులు
Category:సంగీత నాటక అకాడమీ అవార్డు గ్రహీతలు
Category:పద్మశ్రీ గ్రహీతలు (కళలు)